تورکیه, نایجریاده بیر اوچاق نینگ قولب توشیشی عاقبتیده آره سیده نایجریا پیاده کوچلری قوماندانی جنرال ابراهیم آتتاهیرو نینگ هم موجود بولگن 11 کیشی نینگ جان بیرگن لیگی سببلی اوشبو اولکه گه قیغوداشلیک بیلدیردی.
تورکیه جمهوریتی تشقی ایش لر وزیرلیگی تامانیدن اوشبو توغریده بیانات بیریلدی.
بیاناتده, "افسوس که, نایجریا نینگ کادونا ایالتیده نایجریا هوا کوچلری گه عاید بیر اوچاق نینگ 2021- ییل 21- می کونی هوا شرایطی نینگ یمان ایکن لیگی باعث قولب توشیشی عاقبتیده آره سیده نایجریا پیاده کوچلری قوماندانی جنرال ابراهیم آتتاهیرو نینگ هم موجود بولگن 11 کیشی نینگ حیاتی نی یوقاتگن لیگی نی ایشیتدیک" دییه قید ایتیلدی.
بیاناتده, نایجریا خلقی و حکومتی گه قیغوداشلیک بیلدیریلرایکن, حیاتی نی یوقاتگن کیشی لرنینگ عایله لری گه ایسه تسلیت بیلدیریلدی.
تورکیه ملی مدافعه وزیری یشر گولر بیر عالی بیلیم یورتی تامانیدن اویوشتیریلگن پروگرامده سوزگه چیقدی
ایردوغان جنابلری ترورچیلیک حادثه سی و ینگی اساسی قانون بوییچه صحبت قیلدی
